Телевизијске серије са тематиком из историје, настале су као резултат доброг успеха, које су код публике оставиле историјске ТВ драме, које је од половине шездесетих година почела да снима ТВ Београд. Највећи број историјских серија снимљених током осамдесетих режирао је Сава Мрмак и бавиле су се тематиком Другог светског рата у Југославији. Најскупља историјска серија била је „Вук Караџић“ редитеља Ђорђа Кадијевића из 1987. године, која се поред живота Вука Караџића бавила и преломним годинама из модерне историје Србије — Првим и Другим српским устанком, владавином кнезова Милоша и Михаила, владавином кнеза Александра Карађоређвића и др.